b'\n_START_ARTICLE_\nPacte de l\'Ulster\n_START_PARAGRAPH_\nEl Pacte de l\'Ulster (en angl\xc3\xa8s, Ulster Covenant ) va ser el pacte subscrit el 28 de setembre de 1912, en protesta pel Home Rule introdu\xc3\xaft pel Govern brit\xc3\xa0nic aquest mateix any. Els signants eren lleialistes que estaven en contra de l\'establiment d\'un parlament irland\xc3\xa8s a Dubl\xc3\xadn. El Pacte va ser immortalitzat en el poema de Kipling "Ulster 1912"._NEWLINE_El Pacte estava format per dues parts: la primera, el Pacte en si mateix, signat per 237.368 homes, i la Declaraci\xc3\xb3, signada per 234.046 dones.'